కళామండలం సరస్వతి

కళామండలం సరస్వతి కేరళకు చెందిన భారతీయ శాస్త్రీయ నృత్యకారిణి. ఆమె మోహినియాట్టం, భరతనాట్యం, కూచిపూడి వంటి నృత్య రూపాలలో ప్రావీణ్యం సంపాదించింది. 1983లో భరతనాట్యానికి గాను సరస్వతి కేరళ సంగీత నాటక అకాడమీ అవార్డు అందుకుంది. ఆమె మరణించిన మలయాళ రచయిత ఎం. టి. వాసుదేవన్ నాయర్ భార్య.

 జీవితచరిత్ర 
సరస్వతి కేరళ పాలక్కాడ్ జిల్లా కుఝల్మాన్నం గ్రామంలో ఒక సంప్రదాయ తమిళ బ్రాహ్మణ కుటుంబంలో జన్మించింది. ఆమె 1960లో కళామండలంలో చేరి తోటాసేరి చిన్నమ్మ అమ్మ, కళామండలం సత్యభామ ఆధ్వర్యంలో మోహినియాట్టం అభ్యసింసింది. పద్మ సుబ్రమణ్యం, చిత్ర విశ్వేశ్వర్, రాజరత్నంపిల్లై, సుధారాణి రఘుపతి, కళానిధి అమ్మల్, వెంబట్టి చిన్నసత్యం ఆధ్వర్యంలో కూచిపూడి, భరతనాడ్యం వంటి వివిధ నృత్య రూపాలను కూడా సరస్వతి అభ్యసించింది. 1977లో, ఆమె రచయిత ఎం. టి. వాసుదేవన్ నాయర్ ని వివాహం చేసుకుంది. సరస్వతి భారతదేశంతో పాట విదేశాలలో నృత్యాలు ప్రదర్శించింది. సాంస్కృతిక మార్పిడి కార్యక్రమం కోసం, ఆమె నాయకత్వంలో మోహినియాట్టం భారతదేశంలోని ఈశాన్య రాష్ట్రాలు, పశ్చిమ బెంగాల్ 1991-92 కాలంలో ప్రదర్శించబడింది.

 అవార్డులు 
1983లో, కళామండలం సరస్వతికి భరతనాట్యానికి కేరళ సంగీత నాటక అకాడమీ అవార్డు లభించింది. ఆమె 2000లో వృత్తిపరమైన శ్రేష్ఠతకు రోటరీ అవార్డును అందుకుంది. సంస్థ స్వర్ణోత్సవం సందర్భంగా కళామండలం చేత సత్కరించబడిన కళాకారులలో ఆమె ఒకరు. 2022లో, సరస్వతి శాస్త్రీయ నృత్య రూపాలకు చేసిన కృషికి స్వరాలయ కళామండలం రామన్కుట్టి నాయర్ అవార్డును గెలుచుకుంది.

 మూలాలు 

వర్గం:భరతనాట్య కళాకారులు
వర్గం:కూచిపూడి నృత్య కళాకారులు
వర్గం:మలయాళీ పౌరులు
వర్గం:జీవిస్తున్న ప్రజలు